section_heading: Poslijeratna Bosna i Hercegovina
paragraph_text: Velika nezaposlenost je u gradu poslije rata, ponaosob 2010-ih, jer posla nema ni za Srbe ni za povratnike. Od 18.000 stanovnika 2014., posao ih ima tek njih 1.850. Nema proizvodnje ni ulaganja. Nema nikakvih donacija. Među najsiromašnijim općinama je u RS-u. Školstvo je otežano jer su sve područne škole srušene, a u onima u Nevesinju uči se samo po programu RS. Otvorena je privatna bolnica, koja nije proradila jer nema novaca za njeno grijanje. U selu Kljuna Udruženje povratkom za BiH gradi spomen-obilježja žrtvama s područja Nevesinja. Od 2012. godine u spomen na veliki egzodus nevesinjskih Hrvata i Muslimana organizira svakog lipnja marš na relaciji Sopilja (Nevesinje) - Svinjarina (Podveležje) pod nazivom "Put spasa".